Muutosehdotusten joukossa oli muun muassa perussuomalaisten Vilhelm Junnilan ehdotus , joka jättää myös tulkinnanvaraa. Junnila ehdottaa, että eduskunta lisäisi Berde ry:lle 100 euron määrärahan ”verkkokirjoittelusta aiheutuneeseen ahdistukseen ja mielipahaan”.

– On ollut sydäntä särkevää seurata, kuinka tasa-arvo ja monikulttuurisuusaktiivi Abdirahim "Husu" Hussein on joutunut julkisuudessa kovan paineen alle verkkokirjoittelusta. Hänen kaltaisiaan on monikulttuurisessa maailmassa jo useita, Junnila avaa ehdotustaan.

(artikkeli jatkuu alla)

(artikkeli jatkuu alla)

Junnila perustelee: Sosiaalinen media on ankara paikka



Junnilan mukaan myös monikulttuurisuutta jo vuosien ajan edistänyt Berde-yhdistys on esittänyt huolensa Internetissä tapahtuvaan kirjoitteluun ja vihapuheeseen liittyen.

Junnila viittaa valtioneuvoksen julkaisemaan tutkimukseen, josta käy ilmi, että esimerkiksi kukkahattutädistä on tullut seurattava hälytyssana, joka voi aiheuttaa ahdistusta ja mielipahaa. Sen sijaan hänen mielestään rasisti-sanaa ei ole määritelty vastaavanlaiseksi, eli negatiivisia tunnetiloja aikaansaavaksi sanaksi.

– Sosiaalinen media on ankara, etenkin päättäjiä ja mediapersoonia kohtaan. Sen vuoksi meidän tulee osoittaa myötätuntoa ahdistuksesta ja mielipahasta kärsiville, Junnila toteaa.

Antoi vihiä ehdotuksestaan

Tuolloin helsinkiläinen kaupunginvaltuutettu Abdirahim "Husu" Hussein (sd.) oli suuren kohun keskellä liittyen tapaukseen, jossa Hussein väitti poistaneensa kyydistä rasistisesti käyttäytyneen asiakkaan ja myöhemmin myönsi valehdelleensa. Ehdotus oli jätetty jo ennen kohua.

